open-index/open-wikipedia-markdown huggingface dataset:
Apurimac

Οι **Apurimac** είναι μουσικό σχήμα με Έλληνες και Λατίνους μουσικούς που παίζουν κυρίως Λάτιν μουσική. Apurimac στην ινδιάνικη γλώσσα Κέτσουα σημαίνει «Ο θεός του λόγου». Το συγκρότημα αυτό ιδρύθηκε το 1983. Αρκετά τραγούδια τους είναι σε ελληνικό στίχο. Έχουν συνεργαστεί το 2000 με τον Βασίλη Παπακωνσταντίνου, τον Γιώργο Νταλάρα και άλλους για την παραγωγή ενός CD για τους Γιατρούς Χωρίς Σύνορα με τίτλο *Χωρίς Σύνορα*.

## Δισκογραφία
**Χθες και Σήμερα* (1986)
**Εκεί στις Μπραχάμες* (1989)
**Ονειροπειρατία* (1992)
**Μάνα Γη* (1997)
**Χωρις Σύνορα* (2000)
**Στις Γειτονιές του Νότου* (2001)
**Noches Latinas* (2002)
**Πάμε Πάλι* (2004)
**Παράθυρα Ανοιχτά* (2009)

Στο τελευταίο τους CD με τίτλο *Παράθυρα Ανοιχτά*, εκτός από τους ίδιους, τραγουδούν ο Πάνος και ο Χάρης Κατσιμίχας, ο Παντελής Θαλασσινός, ο Μάρκος Κούμαρης από τους Locomondo στο τραγούδι «Δεν προλαβαίνω», η Μάρθα Μορελεόν (Martha Moreleon) και η Γκαμπριέλα Τόρρες (Gabriela Torres) και ο Ηλίας Μαμαλάκης.

## Εξωτερικοί σύνδεσμοι
*
* Apurimac στο Myspace
* Δισκογραφία στο Discogs

Κατηγορία:Ελληνικά μουσικά συγκροτήματα
Σιδηροδρομικός Σταθμός Καλογρέζας

Ο **Σιδηροδρομικός Σταθμός Καλογρέζας** ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Ηρακλείου - Καλογρέζας, της οποίας αποτελούσε τερματικό σταθμό, στη χιλιομετρική θέση 1,273 από το Ηράκλειο. Ο Σιδηροδρομικός Σταθμός βρισκόταν στη Νέα Ιωνία Αττικής και πήρε το όνομά του από τη συνοικία της Καλογρέζας, την οποία εξυπηρετούσε. Ο κύριος σκοπός κατασκευής του σταθμού ήταν η εξυπηρέτηση των λιγνιτωρυχείων Καλογρέζας, γι' αυτό και σε κάποιες πηγές ο σταθμός *Καλογρέζας* αναφέρεται με το όνομα *«Λιγνιτωρυχεία Καλογρέζας»*. Η ακριβής ημερομηνία εγκαινίων του σταθμού είναι άγνωστη, αλλά πάντως έλαβε χώρα μετά το 1944. Έκλεισε επίσης σε άγνωστη ημερομηνία, η οποία εικάζεται ότι ήταν το 1957.

Η γραμμή Ηρακλείου - Καλογρέζας αποτελούσε ουσιαστικά μικρού μήκους διακλάδωση από τη γραμμή Λαυρίου - Αγίων Αναργύρων, με σημείο εκκίνησης μεταξύ των σταθμών Φιλοθέης και Ηρακλείου, σε απόσταση 1.000 μ. από Ηράκλειο και με αιχμές στραμμένες προς Ηράκλειο.

Ο σταθμός Καλογρέζας ήταν γνωστός με το προσωνύμιο *«Νέα Αλεξάνδρεια»*, το οποίο οφειλόταν στην ονομασία άλλης περιοχής που εξυπηρετούσε, πέραν της Καλογρέζας και η οποία σήμερα αποτελεί τμήμα της Φιλοθέης. Βρίσκονταν στη συμβολή των οδών Καποδιστρίου και Ελευθερίας.

Σε έρευνα σιδηροδρομόφιλων στο φόρουμ διαδικτυακών συζητήσεων Αμνίζια, έχει βρεθεί ότι στη συμβολή Κύμης και Λούη, η γραμμή Καλογρέζης διακλαδώνονταν από τον Λαυρεωτικό στα Λιγνιτωριχεία Καλογρέζας (Λέσβου και Αλσουπόλεως) και μέσω των οδών Αλσουπόλεως και Σαμοθράκης κατέληγε στην οδό Ανθρακωρύχων, που αναφέρεται στην δραστηριότητα της περιοχής.

Καλογρεζα
Καλογρεζα
Σιδηροδρομική Γραμμή Ηρακλείου - Καλογρέζας

Η **σιδηροδρομική γραμμή Ηρακλείου - Καλογρέζας** ήταν σιδηροδρομική γραμμή των Σιδηροδρόμων Πειραιώς - Αθηνών - Πελοποννήσου. Αποτελούσε ουσιαστικά μικρού μήκους διακλάδωση από τη γραμμή Λαυρίου - Αγίων Αναργύρων, η οποία ξεκινούσε μεταξύ Φιλοθέης και Ηρακλείου, με αιχμές στραμμένες προς Ηράκλειο. Ήταν γραμμή μετρικού εύρους.

Η γραμμή Ηρακλείου - Καλογρέζας κατασκευάστηκε σε άγνωστη ημερομηνία, αλλά πάντως μετά το 1944. Ο κύριος σκοπός κατασκευής της ήταν η εξυπηρέτηση των λιγνιτωρυχείων Καλογρέζας. Έκλεισε επίσης σε άγνωστη ημερομηνία, η οποία εικάζεται ότι ήταν το 1957. Αποξηλώθηκε σε άγνωστη ημερομηνία.

## Στοιχεία γραμμής
* Μήκος: 273 μέτρα (από το σημείο διακλάδωσης, στη χιλιομετρική θέση 1,000 από Ηράκλειο)
* Εύρος: 1.000 χιλιοστά
* Σταθμοί: 2 (με το Ηράκλειο)
* Μονή γραμμή
* Ηλεκτροδότηση: Όχι

## Σταθμοί
* Ηράκλειο
* Καλογρέζα

Κατηγορία:Σιδηροδρομικές γραμμές στην Αττική
Κατηγορία:Σιδηροδρομικές γραμμές μετρικού εύρους στην Ελλάδα
Υετός

[right|thumb|370px|Κατάταξη των χωρών με βάση την μέση ετήσια ατμοσφαιρική κατακρήμνιση. Ορισμένα μέρη μιας χώρας μπορεί να είναι πολύ πιο υγρά από άλλα, επομένως δεν είναι μια ακριβής απεικόνιση των πιο υγρών και ξηρών τόπων στη [Γη.]]
[right|thumb|370px|Σχηματική αναπαράσταση του φυσικού μηχανισμού της παραγωγής των υδρομετεώρων, καλούμενος [κύκλος του νερού.]]

**Υετός** ονομάζεται κάθε πτώση ή εναπόθεση στο έδαφος προϊόντων του ύδατος (σε υγρή ή στερεά μορφή, επιμερισμένη) τα οποία προέρχονται από συμπύκνωση των υδρατμών της ατμόσφαιρας. Κυριότερες μορφές του υετού είναι η βροχή, το χιονόνερο, οι ψεκάδες, το χαλάζι, το χιόνι, οι χιονόκοκκοι, οι παγοβελόνες, οι παγόκοκκοι και ο υαλοπάγος, ο οποίος όμως δημιουργείται στο έδαφος. Οι παραπάνω μορφές ονομάζονται και υδατώδη μετεωρολογικά κατακρημνίσματα, ή ατμοσφαιρικά υδατώδη κατακρημνίσματα, ή απλά **κατακρημνίσματα** ή και **υδρομετέωρα** όταν αναφέρονται στη Μετεωρολογία.

Η ποσότητα του ύδατος που πέφτει στο έδαφος υπό οποιαδήποτε μορφή του υετού μετριέται με ειδικό όργανο που λέγεται βροχόμετρο, το οποίο και εκφράζει το ύψος που θα αποκτούσε το νερό εάν αυτό δεν εξατμιζόταν ή δεν το απορροφούσε το έδαφος ή δεν διέρρεε στη θάλασσα. Άλλο ένα όργανο, εκτός του βροχόμετρου, είναι και το αυτογραφικό όργανο, ο βροχογράφος.

Η ομίχλη, η πάχνη και η δρόσος δεν ανήκουν στις μορφές του υετού.

Τις μορφές του υετού, δηλαδή τα υδρομετέωρα, εξετάζει η επιστήμη της Μετεωρολογίας, στοχεύοντας στην όσο το δυνατόν πιο ανώδυνη αντιμετώπισή τους: οι γνώσεις, οι εμπειρίες και οι τεχνικές που ακολουθούνται ανάλογα, τόσο κατά τον τόπο που προσβάλουν (ξηρά, θάλασσα ή αέρα), όσο και κατά επιστήμη, τέχνη ή επαγγελματική - αθλητική δραστηριότητα.

## Ετυμολογία

Η λέξη **υετός** παράγεται από το αρχαίο ελληνικό ρήμα *ὕω* ("στέλνω βροχή, βρέχω"). Παράγωγα: *ὑετός*, *ὑέτιος,–ία,–ον*, καθώς και *ὑετώτατος*. Σημειώνεται ότι τόσο το ρήμα *ὕω* όσο το παράγωγό του *ὑετός* συναντώνται στα ομηρικά έπη και δηλώνουν ιδίως την καταρρακτώδη, διαρκή, συνεχόμενη βροχή, τη νεροποντή, σε αντίθεση με τους όρους *ὄμβρος* ("βροχή") και *ψεκάς* ή *ψακάς* ("ψιλόβροχο"). Συνήθως χρησιμοποιείτο το γ' ενικό πρόσωπο *ὕει*, το οποίο κατά την ελληνιστική εποχή οδηγήθηκε σε ιωτακισμό, με συνέπεια την εξαφάνισή του από τον προφορικό λόγο (είχε μεταβληθεί σε δυσπρόφερτο τύπο [íi]).

## Δείτε επίσης
* Κύκλος του νερού, γνωστός και ως υδρολογικός κύκλος.

## Εξωτερικοί σύνδεσμοι

* Τρέχων παγκόσμιος χάρτης προβλεπόμενης βροχόπτωσης για τις επόμενες τρεις ώρες
* Precipitation Climatology Centre GPCC (Παγκόσμιο Κέντρο Κλιματολογίας Κατακρημνισμάτων GPCC)

Κατηγορία:Κατακρημνίσεις
Κατηγορία:Υδρομετέωρα
Ατόλη Μίντγουαιη

thumb|300px

Η **ατόλλη Μίντγουαιη** (*Midway Atoll*) αποτελείται από δύο κοραλλιογενή νησιά και βρίσκεται στο δυτικό άκρο των νησιών της Χαβάης. Είναι, από το 1867, μη ενσωματωμένη περιοχή των Η.Π.Α. οι οποίες την χρησιμοποιούν ως ναυτική και αεροπορική βάση, κυρίως λόγω της στρατηγικής θέσης της, καθώς βρίσκεται στο μέσο της απόστασης μεταξύ Καλιφόρνιας και Ιαπωνίας. Κατά τον Β΄ Παγκόσμιο Πόλεμο εκεί έλαβε χώρα η πιο καθοριστική αεροναυμαχία μεταξύ των Αμερικανών και των Ιαπώνων. Ο πληθυσμός της αποτελείται κυρίως από στρατιωτικό προσωπικό των Η.Π.Α..

## Εξωτερικοί σύνδεσμοι

Μ
Μιντγουαιη
Κατηγορία:Κοραλλιογενείς ύφαλοι των Ηνωμένων Πολιτειών
Αλωνάκι

Το **Αλωνάκι** είναι παραλία του Νομού Πρέβεζας. Πρόκειται για φυσικό ορμητήριο κοντά στην κοινότητα της Βαλανιδορράχης και βρίσκεται στο μέσο της αποστάσεως μεταξύ Πρέβεζας και Ηγουμενίτσας. 

Το κύριο χαρακτηριστικό της παραλίας εκτός από το δάσος που την περιβάλλει είναι ο παρακείμενος βράχος που δεσπόζει. Χρησιμοποιήθηκε ως αποβατικό σημείο των Συμμαχικών στρατευμάτων κατά την λήξη του Β' Παγκοσμίου Πολέμου. Σήμερα μπορεί ακόμα να δει κανείς τις στρώσεις σκυροδέματος στην παραλία που μαρτυρούν την καίρια γεωπολιτική θέση της παραλίας στο Ιόνιο πέλαγος. Αποτελεί προστατευόμενο μέρος όπου απαγορεύεται κάθε ανθρώπινη παρέμβαση, συμπεριλαμβανομένης της κατασκήνωσης. Χαρακτηρίζεται επίσης για την εξαιρετική καθαρότητα του νερού και για την πυκνότητα της βλάστησης, κυρίως δέντρα και θάμνοι.

Κατηγορία:Περιφερειακή ενότητα Πρέβεζας
Κατηγορία:Παραλίες της Ελλάδας
Ατόλη Τζόνστον

μικρογραφία|Εναέρια άποψη της Ατόλης Τζόνστον και της Νήσου Σαντ.

Η **ατόλη Τζόνστον** είναι μη ενσωματωμένη περιοχή των Η.Π.Α. από το 1858 και είναι στην δικαιοδοσία της Υπηρεσίας Ψαριών και Άγριας Ζωής των ΗΠΑ. Είναι Καταφύγιο Άγριας Ζωής και μέρος των Θαλάσσιων Εθνικών Μνημείων Απομακρυσμένων Νήσων Ειρηνικού.  

## Γεωγραφία
Η ατόλη βρίσκεται 1150 χιλιόμετρα νοτιοδυτικά της Χαβάης. Αποτελείται από ένα κραλλιογενή ύφαλο, δύο φυσικά νησιά, το Τζόνστον και το Σάντ, καθώς και από δύο τεχνητά νησιά, το Ακάου και το Χίκινα. 

## Πυρηνικά
Οι Η.Π.Α από το 1971 χρησιμοποιούν την ατόλη για πυρηνικές δοκιμές και για καταστροφή χημικών και βιολογικών όπλων με αποτέλεσμα την μόλυνσή της. Από το 2000 οι Η.Π.Α έχουν δεσμευτεί να σταματήσουν να χρησιμοποιούν την βάση και να φροντίσουν για την εξάλειψη της ρύπανσης. Η ατόλλη έχει επίσης ανακηρυχθεί καταφύγιο άγριων ζώων. Ο πληθυσμός της αποτελείται από προσωπικό των Η.Π.Α.

## Παραπομπές


## Εξωτερικοί σύνδεσμοι

Κατηγορία:Μικρά Εξωτερικά Νησιά των Ηνωμένων Πολιτειών
Τ
Τζονστον
Αχλή

Ο όρος **αχλή** αναφέρεται στα εξής μετεωρολογικά φαινόμενα:

* υγρά αχλύς, καταχνιά, πολύ λεπτή ομίχλη από μικροσκοπικά σταγονίδια νερού.
* ξηρά αχλύς, ομίχλη από ξηρά σωματίδια σκόνης, καπνού, κ.α.
* 208996 Αχλύς, μεταποσειδώνιο αντικείμενο.
Σιδηρόκαστρο Σερρών

Το **Σιδηρόκαστρο** είναι κωμόπολη των Σερρών και έδρα του Δήμου Σιντικής. Βρίσκεται δυτικά από τα Όρη Βροντούς σε υψόμετρο 100 μέτρα ενώ απέχει 26 χλμ. βορειοδυτικά των Σερρών και 94 χλμ. βορειοανατολικά της Θεσσαλονίκης.

## Ιστορικά στοιχεία
μικρογραφία|αριστερά|Το Ισάρι.  
[μικρογραφία|Το [Βούλγαροι|βουλγαρικό σχολείο του Δεμίρ Ισάρ το έτος 1908.]]  
Στη περιοχή υπάρχουν μνημεία της παλαιολιθικής εποχής, αλλά και αναφορές του Ομήρου και του Ηροδότου. Οι αρχαίοι κάτοικοί του ήρθαν από τη Λήμνο. Οι πρώτοι κάτοικοι ήταν οι Σίντιοι, απ΄ όπου πήρε το όνομα της η Επαρχία της Σιντικής, μία από τις τέσσερις επαρχίες του νομού Σερρών, πρωτεύουσα της οποίας είναι το Σιδηρόκαστρο.

Το χωριό κατά την Τουρκοκρατία έως και τον 20ό αιώνα ονομαζόταν Ντεμίρ-Ισάρ, (τουρκικά: *Demirhisar*). Σημαντική δράση στην περιοχή επέδειξε ο Προκόπιος Λαζαρίδης, ως διάκονος της Μητρόπολης Μελενίκου έως το 1891 χρησιμοποιώντας στο κήρυγμα την τουρκική γλώσσα για να γίνεται αντιληπτός από το σύνολο του πληθυσμού. Το 1900, σύμφωνα με βουλγαρική στατιστική, στο Ντεμίρ Ισάρ κατοικούσαν 3.300 μουσουλμάνοι Τούρκοι, 1.200 Βούλγαροι, 420 Τσιγγάνοι και μόλις 350 χριστιανοί Έλληνες και 120 χριστιανοί Βλάχοι.

Στο ύψωμα Τοπ-Μπαΐρ υπήρχε ένα μεγάλο κανόνι που έδινε στους μουσουλμάνους της περιοχής το σύνθημα για την έναρξη και τη λήξη της νηστείας του Ραμαζανιού και Μπαϊραμιού, γι' αυτό ονομάζεται «Τοπ-Μπαΐρ».

Κατά την Α' Βουλγαρική Κατοχή, δολοφονήθηκε από τους Βούλγαρους στο Ντεμίρ Ισάρ ο Μητροπολίτης Μελενίκου Κωνσταντίνος Ασημιάδης όπως και εκατό κάτοικοι του χωριού (1913). Στις 27/6/1913 οι ελληνικές στρατιωτικές δυνάμεις απελευθερώνουν το Σιδηρόκαστρο.

Με τη συνθήκη του Βουκουρεστίου το 1913, οι Μελενίκιοι εγκαταλείπουν το Μελένικο και εγκαθίστανται στο Σιδηρόκαστρο. Με την εγκατάσταση τους αυξάνεται σημαντικά το ελληνικό στοιχείο του Σιδηροκάστρου. Μετά την Μικρασιατική καταστροφή και την ανταλλαγή του πληθυσμού, αποχωρούν από το Σιδηρόκαστρο οι Οθωμανοί (Τούρκοι) και εγκαθίστανται οι Έλληνες πρόσφυγες από την Μικρά Ασία, την Ανατολική Θράκη και τον Πόντο. Ορισμένοι από τους πρόσφυγες εγκαθίστανται σε τουρκικά σπίτια, ενώ για τους υπόλοιπους χτίζονται σπίτια κοντά στον συνοικισμό Σιδηροδρομικός Σταθμός. 

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

thumb|Το ύψωμα ''Τοπ-Μπαΐρ''.|εναλλ.=

## Προσωπικότητες
; Γεννήθηκαν στο Σιδηρόκαστρο  
* Νικόλαος Γούσιος, Μακεδονομάχος οπλαρχηγός και πράκτορας
* Συμεών Σ. Δερμεντζίδης (1951), Έλληνας ζωγράφος, εικαστικός
* Αλέξιος Κομνηνός, Ελληνοούγγρος Βυζαντινός συναυτοκράτορας
* Σωτήρης Κωνσταντινίδης, Έλληνας διεθνής ποδοσφαιριστής
* Μπλαγκόι Μαβρώφ, Βούλγαρος παιδαγωγός, λεξικογράφος και καλλιτέχνης
* Γεώργιος Μπαμπαλίδης, Έλληνας αγγελιαφόρος Μακεδονομάχος
* Πέτρος Μώραλης, Έλληνας φιλόλογος και πολιτικός, ιδρυτικό μέλος του ΠΑΣΟΚ
* Κανελλίτσα Πασχαλέρη, Ελληνίδα συγγραφέας και νηπιαγωγός
* Νικήτας Σιώης, Έλληνας βουλευτής
* Γεώργιος Σωτηριάδης, Έλληνας φιλόλογος, αρχαιολόγος και ακαδημαϊκός
* Αλέξανδρος Τριανταφυλλίδης, Έλληνας πολιτικός, πρώην δήμαρχος Σιδηροκάστρου

## Παραπομπές


## Πηγές
  
*       
*   

## Εξωτερικοί σύνδεσμοι
*      
* 


Κατηγορία:Δήμος Σιντικής
Έφη Παπαθεοδώρου

Η **Ευθυμία** (**Έφη) Παπαθεοδώρου** (Σιταράλωνα Τριχωνίδος, 26 Αυγούστου 1938) είναι Ελληνίδα ηθοποιός.

## Βιογραφία
Μαθήτρια του Δημήτρη Ροντήρη, έχει συμπρωταγωνιστήσει με την Έλλη Λαμπέτη και αποτέλεσε μέλος της ομάδας που ξεκίνησε το «θέατρο Αμόρε».

Στην τηλεόραση έχει συμμετάσχει μεταξύ άλλων στην παιδική σειρά *[[Του Κουτιού τα Παραμύθια]]* της ΕΡΤ και τη σειρά *[[Δούρειος Ίππος]]* του ΑΝΤ1. Παρόλη τη 40χρονη δραστηριότητά της, σημαντικό σταθμό στην καριέρα της αποτέλεσε η συμμετοχή της στη σειρά *[[Στο Παρά 5]]*, όταν η φίλη της Ειρήνη Κουμαριανού την πρότεινε για το ρόλο της Θεοπούλας.

Το 2005 συμμετείχε στις ελληνοαμερικανικές ταινίες *[[Ένα μπλου τζιν για τέσσερις]]* (The Sisterhood of the Traveling Pants) και *[[Όπα!]]* (Opa!), με την δεύτερη να γυρίζεται στην Πάτμο και άλλα ελληνικά νησιά. Την ίδια χρονιά συμμετείχε στην αγγλική τηλεταινία *[[Η οικογένειά μου και άλλα ζώα]]* (My family and other animals), που γυρίστηκε στην Κέρκυρα και προβλήθηκε από το BBC. Επίσης πρωταγωνίστησε στον 1ο Κύκλο της τηλεοπτικής σειράς Λατρεμένοι μου γείτονες. Το 2015 συμμετείχε στο ριμέικ της ελληνικής ταινίας "Οι γαμπροί της Ευτυχίας". Το 2022 υποδύθηκε την Αθηνά στη σειρά του OPEN «Έρωτας φυγάς».

## Καλλιτεχνική παρουσία

### Συγγραφικό έργο

### Θέατρο (ενδεικτικά)

### Κινηματογράφος

## Πολιτική
Στις εκλογές Σεπτεμβρίου του 2015 ήταν υποψήφια βουλευτής με τον ΣΥΡΙΖΑ στη Β' περιφέρεια Αθηνών.

## Πηγές
*Έλληνες ηθοποιοί, η γενιά μας. Εκδόσεις Δωδώνη
*  

## Παραπομπές


Κατηγορία:Έλληνες κωμικοί
Κατηγορία:Έλληνες πολιτευτές
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Ειρήνη Κουμαριανού

Η **Ειρήνη Κουμαριανού** (Γαλάτσι, 1931 – Αθήνα, 25 Ιανουαρίου 2013) ήταν Ελληνίδα ηθοποιός.

## Βιογραφία
Γεννήθηκε το 1931 στο Γαλάτσι. Υπήρξε μαθήτρια του Ελληνικού Ωδείου και μία από τις πιο σημαντικές φυσιογνωμίες του ελληνικού θεάτρου. Η καριέρα της ξεκίνησε το 1951, πρωταγωνιστώντας σε αρκετές παραστάσεις κυρίως του Εθνικού Θεάτρου ενώ συμμετείχε σε πολλές αρχαίες τραγωδίες, κυρίως της Επιδαύρου. Τηλεοπτικά έχουν αγαπηθεί πολλές δουλειές της.

Είχε συμμετάσχει σε ταινίες με την Αλίκη Βουγιουκλάκη, την Τζένη Καρέζη, τη Ρένα Βλαχοπούλου κ.ά.. Έχει στο ενεργητικό της 40 ταινίες, μεταξύ των οποίων τις: *[[Ιστορία μιας ζωής]]*, *[[Κορίτσια για φίλημα]]* (1965), *[[Δάκρυα για την Ηλέκτρα]]* (1966), *[[Πολύ αργά για δάκρυα]]*, *[[Καπετάν φάντης μπαστούνι]]* (1968), *[[Η νεράιδα και το παλικάρι]]* (1969), *[[Η αρχόντισσα κι ο αλήτης]]*, *Κρίμα το μπόι σου* (1970), *[[Ο κατεργάρης]]*, *Η εφοπλιστίνα* (1971), *[[Η Μαρία της Σιωπής|Η Μαρία της σιωπής]]*, *[[Ο αστερισμός της Παρθένου]]* (1973), ενώ κατέγραψε και συμμετοχές στο ραδιοφωνικό "Θέατρο της Δευτέρας".

Στην τηλεόραση είχε εμφανιστεί σε σειρές όπως *[[Αναστασία]]* (1994), *Ο πρίγκιπας* (1996), *Προδοσία* (1996), *Σαν αδελφές* (ΕΤ1 - 1998), *Alma libre* (2001) και *[[Σ' αγαπώ μ' αγαπάς]]*, ενώ το 2004 είχε ένα μικρό ρόλο στις *[[Σαββατογεννημένες]]* του Γιώργου Καπουτζίδη.

Αυτό συνετέλεσε στην επιλογή της τον επόμενο χρόνο (2005) για τη σειρά ''Στο παρά 5'' του ίδιου σεναριογράφου, που σημείωσε μεγάλη επιτυχία. Συμπρωταγωνίστησε με τη φίλη της Έφη Παπαθεοδώρου, με την οποία επίσης από κοινού συμμετείχαν στην ελληνοαμερικανική ταινία *Όπα!*.

Από τον Φεβρουάριο του 2007 συμμετείχε στην θεατρική παράσταση *Μάρτυρας κατηγορίας* της Άγκαθα Κρίστι με την Κάτια Δανδουλάκη, τον Δάνη Κατρανίδη, τον Κώστα Σπυρόπουλο κ.ά..

### Θάνατος
Πέθανε στις 25 Ιανουαρίου 2013, σε ηλικία 82 ετών. Τις τελευταίες μέρες νοσηλευόταν στον Ευαγγελισμό με καρδιακά προβλήματα. Σε συνεδρίαση του δημοτικού συμβουλίου Γαλατσίου τον Νοέμβριο του 2016, δόθηκε το όνομά της σε πλατεία στη συμβολή των οδών Μαραθώνος και Κουρτίου (πλατεία Ειρήνης Κουμαριανού).

## Φιλμογραφία

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Πηγές
* Θόδωρος Έξαρχος: *Έλληνες ηθοποιοί - Αναζητώντας τις ρίζες*, Βραβείο Ακαδημίας Αθηνών

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί ραδιοφώνου
Μεσόσφαιρα

**Μεσόσφαιρα** ονομάζεται το τρίτο από της επιφάνειας της Γης στρώμα της ατμόσφαιρας, το επόμενο δηλαδή της Τροπόσφαιρας και της Στρατόσφαιρας στρώμα. Αρχίζει από τη «στρατόπαυση», στα 50 - 55 χλμ. ύψος και καταλήγει μέχρι τα 85 - 95 χλμ. στην περιοχή της **μεσόπαυσης** (θεωρητική ζώνη οριοθέτησης, ελάχιστου πάχους). Το επόμενο στρώμα είναι η Θερμόσφαιρα.

Η Μεσόσφαιρα είναι το μεσαίο στρώμα της ατμόσφαιρας, εξ ου και η ονομασία της. Χαρακτηρίζεται από τη δραματική πτώση της θερμοκρασίας καθώς αυξάνεται το ύψος. Επίσης, στη μεσόσφαιρα συνήθως εξαερώνονται όσοι μετεωρίτες πλησιάζουν τη Γη.

## Θερμοκρασία
[350px|thumb|right|[Φωτεινό νέφος|Νυχτερινά φωτεινά σύννεφα (στο πάνω μέρος της εικόνας) σε φωτογραφία από τον Διεθνή Διαστημικό Σταθμό, ενώ ήταν σε ύψος 320 χιλιομέτρων πάνω από την Κω, Ελλάδα, στις 5 Ιουλίου 2010. Αν και η φωτογραφία ελήφθη κατά τα μεσάνυχτα τοπική ώρα, το μεγάλο ύψος της τροχιάς του Σταθμού είχε ως αποτέλεσμα την εμφάνιση και ταυτόχρονης «τροχιακής» ανατολής του Ηλίου.]]

Η θερμοκρασία πάνω από τη στρατόσφαιρα ελαττώνεται ραγδαία κατά το ύψος, λόγω του ότι δεν υπάρχει πλέον όζον, μέχρι τα 80 - 90 χλμ. όπου και λαμβάνει τιμές από -90 °C (−130 °F) έως −101 °C (−150 °F). Το ανώτατο όριο της Μεσόσφαιρας είναι η **Μεσόπαυση**, το οποίο παρουσιάζει διακυμάνσεις στο ύψος, αναλόγως με το γεωγραφικό πλάτος και την εποχή του έτους (υψηλότερο τον χειμώνα και στους τροπικούς, χαμηλότερο το καλοκαίρι και στους πόλους), που κυμαίνεται από 85 - 95 χιλιόμετρα, αν και σπανιότατα μπορεί να φτάσει ακόμα και τα 100 χιλιόμετρα. Κατά συνέπεια, η Μεσόσφαιρα είναι το ψυχρότερο στρώμα της ατμόσφαιρας και ειδικότερα η Μεσόπαυση είναι η ψυχρότερη περιοχή της ατμόσφαιρας, με θερμοκρασίες από -90 °C (−130 °F) το καλοκαίρι έως −140 °C (−220 °F) τον χειμώνα, και μάλιστα η χαμηλότερη που έχει καταγραφεί ποτέ είναι −143 °C (−225 °F; 130 K).

## Δυναμικά χαρακτηριστικά
μικρογραφία|Ένα φωτεινό νυχτερινό σύννεφο πάνω από τη λίμνη Σαϊμάα.
Η Μεσόσφαιρα, όπως και η Στρατόσφαιρα, παρουσιάζουν αρκετά δυναμικά χαρακτηριστικά, αφού δεν είναι καθόλου στατικές. Μερικά από αυτά είναι οι ατμοσφαιρικές κυμάνσεις με περίοδο σχεδόν δύο χρόνια, εσωτερικά κύματα βαρύτητας, τα οποία συνήθως προέρχονται από τη στρατόσφαιρα, και γενικά πολύ ισχυρούς ανέμους.

Στη μεσόσφαιρα, επίσης, και σε μέσο ύψος 83 χιλιόμετρα (άρα κυρίως στη μεσόπαυση), παρατηρούνται τα νυχτερινά φωτεινά νέφη, στα οποία συνήθως παρατηρούνται και κύματα βαρύτητας.

## Δείτε επίσης
* Νυχτερινά φωτεινά νέφη

## Παραπομπές


Κατηγορία:Ατμόσφαιρα
Φάλαγγα (αποσαφήνιση)

Ο όρος **φάλαγγα** μπορεί να αναφέρεται στα παρακάτω:

* Οπλιτική φάλαγγα: Είδος παράταξης μάχης
* Φάλαγγα: Διάταξη κίνησης πεζοπόρων τμημάτων
* Μακεδονική φάλαγγα: Παράταξη μάχης των Μακεδόνων και στη συνέχεια όλων των κρατών των Επιγόνων, επί 2 αιώνες
* Φάλαγγα: Διάταξη κίνησης στρατιωτικών ή άλλων οχημάτων

## Στην Ελληνική Ιστορία
* Βασιλική Φάλαγγα: Φάλαγγα πρώην αγωνιστών του 1821
* Ιωνική φάλαγγα: Ένοπλο ελληνικό τμήμα στον Αγώνα του 1821
* Πανεπιστημιακή φάλαγγα: Φοιτητικό αστυνομικό σώμα
* Φάλαγγα Ελληνισμού: Εκστρατευτικό σώμα του 1897
* Φάλαγγα φιλελλήνων: Φιλελληνικό ιταλικό εθελοντικό σώμα  του 1897
* ''Φάλαγξ'': Σύντομο εμβατήριο της "21ης Απριλίου".

## Στον κόσμο
* Φάλαγγα Γαριβαλδινών: Φιλελληνικό σώμα Γαριβαλδινών
* Πέμπτη φάλαγγα: Πολιτικοστρατιωτική εχθρική προπαγάνδα
*Ισπανική Φάλαγγα, ακροδεξιό πολιτικό κόμμα της Ισπανίας

## Άλλες χρήσεις
* "Πέμπτη φάλαγγα" φέρεται θεατρικό έργο που έγραψε ο Αμερικανός συγγραφέας Έρνεστ Χέμινγουεϊ.
* Φάλαγγα: Τρόπος βασανισμού με ραβδισμό των πελμάτων των ποδιών  
* φάλαγγα: Κάθε οστό των δακτύλων
* φάλαγγα: Η οριζόντια ράβδος ενός ζυγού
Θερμόσφαιρα

Η **Θερμόσφαιρα** () είναι το τέταρτο στρώμα της ατμόσφαιρας της Γης και αρχίζει πάνω από τη μεσόπαυση, που είναι η ανώτατη επιφάνεια της μεσόσφαιρας, σε ύψος 80 - 90 χιλιόμετρα. Η θερμοκρασία στο στρώμα αυτό διαπιστώθηκε ότι αυξάνει αλματωδώς μέχρι τα 400 - 500 χλμ. και αυτός είναι και ο λόγος για τον οποίο ονομάστηκε «θερμόσφαιρα». Το μέγιστο ύψος που φτάνει η θερμόσφαιρα, που είναι και η διαχωριστική επιφάνεια μεταξύ της θερμόσφαιρας και του τελευταίου ατμοσφαιρικού στρώματος, της εξώσφαιρας, καλείται **θερμόπαυση** (θεωρητική ζώνη οριοθέτησης, ελάχιστου πάχους) και είναι στα 800 χιλιόμετρα.

Η θερμοκρασία στη θερμόσφαιρα αρχίζει από τους -92&nbsp;°C μετά τη μεσόπαυση και φθάνει μέχρι και τους 2.000&nbsp;°C στα 400 χλμ. ή ενίοτε ακόμα και τους 2.500&nbsp;°C. Στο μέγιστο ύψος των 800 χλμ. όπου επεκτείνεται, η γήινη ατμόσφαιρα είναι εκεί τόσο αραιή που μόνο ελάχιστα μόριά της ευρίσκονται, τα οποία βαθμιαία αναμιγνύονται με τον ηλιακό άνεμο που διαχέεται στο Ηλιακό σύστημα.
thumb|right|Τα στρώματα της ατμόσφαιρας.

Επίσης, από του ύψους των 80 χλμ. και μέχρι τα 800 χλμ. υπάρχει μεγάλος αριθμός ιόντων και ελεύθερων ηλεκτρονίων και, κατά συνέπεια, η περιοχή αυτή ονομάζεται και ιονόσφαιρα. Εντός της ιονόσφαιρας και σε διάφορα ύψη παρατηρούνται πυκνώσεις ιόντων και ηλεκτρονίων που σχηματίζουν τα λεγόμενα ιονοσφαιρικά στρώματα, που καθίστανται απαραίτητα στις τηλεπικοινωνίες μεγάλων αποστάσεων, λόγω του ότι αντανακλούν ορισμένα είδη ραδιοκυμάτων, κυρίως τα μεσαία και βραχέα κύματα, και τα στέλνουν πίσω στην επιφάνεια της Γης.

Επειδή η ατμόσφαιρα έχει ελάχιστη πυκνότητα σε αυτό το ύψος, η υψηλή «θερμοκρασία» της θερμόσφαιρας δεν αναφέρεται σε «ζέστη» όπως τη γνωρίζουμε εμπειρικά - ένας άνθρωπος στη θερμόσφαιρα θα αισθανόταν κρύο, ακριβώς διότι η ατμόσφαιρα είναι τόσο αραιή που η θερμότητα δεν μπορεί να μεταδοθεί μεταξύ των μορίων. Η υψηλή της θερμοκρασία, αναφέρεται στη μέση κινητική ενέργεια των μορίων της ατμόσφαιρας που βρίσκεται σε αυτό το ύψος, και η οποία είναι υψηλή γιατί τα μόρια απορροφούν ηλιακή ακτινοβολία και αλληλεπιδρούν με τα σωματίδια του ηλιακού ανέμου. Στην πράξη, ωστόσο, ένα τυπικό θερμόμετρο στη θερμόσφαιρα, ιδίως τη νύχτα, θα έδειχνε θερμοκρασίες αρκετά κάτω από τους 0&nbsp;°C.

Η θερμόσφαιρα είναι η περιοχή όπου βρίσκεται ο Διεθνής Διαστημικός Σταθμός και όπου κινούνται τα διαστημικά λεωφορεία και οι τεχνητοί δορυφόροι.

## Ιστορία
Μέχρι το έτος 1948, η μεσόσφαιρα εθεωρείτο το τρίτο και τελευταίο ανώτερο στρώμα της ατμόσφαιρας, το λεγόμενο και εξώσφαιρα. Στις αρχές του 1949 όμως, έγιναν διάφορες ανακοινώσεις, ιδίως Αμερικανών επιστημόνων, κατά τις οποίες στα ανώτερα στρώματα της ατμόσφαιρας, σε αντίθεση με τα όσα ήταν τότε γνωστά, επικρατούν υψηλές θερμοκρασίες.

Σε μια συνεδρίαση του Αμερικανικού Ινστιτούτου Αεροναυτικών Επιστημών τον Μάρτιο του 1949, υποστηρίχθηκε ότι από το ύψος των 50 μιλίων / 80 χιλιομέτρων και άνω, η θερμοκρασία της ατμόσφαιρας ανέρχεται ταχέως κατά 3 και πλέον βαθμούς Κελσίου ανά χιλιόμετρο, με αποτέλεσμα σε ύψος 250 χιλιομέτρων να επικρατεί θερμοκρασία άνω των 500&nbsp;°C.

Κατηγορία:Ατμόσφαιρα
Εξώσφαιρα

**Εξώσφαιρα** ονομάζεται το πέμπτο και πλέον εξωτερικό στρώμα της ατμόσφαιρας της Γης, όπως ορίζεται στη Μετεωρολογία, που εκ της θέσεώς του, οφείλει και το όνομά του. 

Όπως υποδηλώνει και ο όρος, η εξώσφαιρα είναι το ανώτατο και τελευταίο στρώμα της ατμόσφαιρας, βρίσκεται πάνω από την Θερμόσφαιρα και επεκτείνεται μέχρι το κοσμικό διάστημα, με το οποίο και βαθμιαία αναμιγνύεται.

## Βασικά στοιχεία
thumb|right|Τα στρώματα της ατμόσφαιρας.

Αρχίζει από τη θερμόπαυση, δηλαδή συνήθως από τα 800 χιλιόμετρα ύψος (αν και το όριο κυμαίνεται μεταξύ 500 και 1.000 χιλιομέτρων, αναλόγως με την ηλιακή δραστηριότητα), και φθάνει στα 3.500 χλμ. όπως θεωρητικά υπολογίζεται ότι φθάνει το μέγιστο ύψος (πάχος) της ατμόσφαιρας ή και λίγο περισσότερο, μέχρι το σημείο όπου η βαρύτητα της Γης δεν μπορεί πλέον να συγκρατήσει τα τελευταία μόρια της ατμόσφαιρας. Η πυκνότητα της εξώσφαιρας πάντως είναι έστω και κατά τι μεγαλύτερη εκείνης του Ηλιακού ανέμου που διαχέεται στο Ηλιακό σύστημα.

Η κινητική ενέργεια των ιόντων των αερίων στην εξώσφαιρα πιθανώς αντιστοιχεί σε θερμοκρασία 2.500 °C. Η θερμοκρασία αυτή οφείλεται σε συγκρούσεις με τα σωματίδια της κοσμικής ακτινοβολίας. Αντιθέτως, την νύχτα η θερμοκρασία των σωματιδίων στην εξώσφαιρα πέφτει σχεδόν στο απόλυτο μηδέν.

## Άλλα ουράνια σώματα

Σε άλλα ουράνια σώματα, χαμηλής βαρύτητας, όπως στη Σελήνη και στον Ερμή, **εξώσφαιρα** ονομάζεται η ατμόσφαιρα που είναι τόσο αραιή που ακόμα και στην επιφάνεια τα μόριά της είναι βαρυτικώς συνδεδεμένα με το ουράνιο σώμα, αλλά η πυκνότητα είναι τόσο αραιή που τα μόρια πρακτικώς δεν συγκρούονται μεταξύ τους.

## Αναφορές


## Βιβλιογραφία
* Gerd W. Prolss: Physics of the Earth's Space Environment: An Introduction. ISBN 3-540-21426-7.

Κατηγορία:Ατμόσφαιρα
Πρίσκος

Το όνομα **Πρίσκος** μπορεί να αναφέρεται:

* Στον Γάιο Ιούλιο Πρίσκο, Σύρος, Ρωμαίος υπήκοος με σημαντική δύναμη στην Ανατολή, 3ος αιώνας
* Στον Πρίσκο, Ηπειρώτης φιλόσοφος, μαθητής του Ιαμβλίχου
* Στον Άτταλο Πρίσκο, σφετεριστή του θρόνου της δυτικής Ρωμαϊκής αυτοκρατορίας.
* Στον Πρίσκο, Βυζαντινό ιστορικό του 5ου αιώνα.
* Στον Πρίσκο, Βυζαντινό στρατηγό που έδρασε στη Θράκη.
Πρίσκος (ιστορικός)

Ο **Πρίσκος** είναι βυζαντινός ιστορικός του 5ου αιώνα.

Γεννήθηκε το 410 περίπου, στο Πάνιον Ραιδεστού της Θράκης. Σπούδασε ρητορική και φιλοσοφία, στα χρόνια του Θεοδοσίου Β'. Έλαβε μέρος σε διπλωματικές αποστολές των Βυζαντινών στο εξωτερικό και γράφει στο έργο του για τους λαούς που συνάντησε. Πιστεύεται ότι πέθανε γύρω στο 470.

Τα περισσότερα που είναι γνωστά γι' αυτόν, προέρχονται από το σύντομο λήμμα που του αφιερώνει η Σούδα: "Πρίσκος, Πανίτης, σοφιστής, γεγονὼς ἐπὶ τῶν χρόνων Θεοδοσίου τοῦ μικροῦ. ἔγραψεν ἱστορίαν Βυζαντιακήν, καὶ τὰ κατὰ Ἄτταλον ἐν βιβλίοις η΄· μελέτας τε ῥητορικάς, καὶ ἐπιστολάς."

Έγραψε *Ιστορία Βυζαντιακή και τα κατ' Αττίλαν* (441-472) σε οκτώ βιβλία. Περιγράφει τους Ούννους και τα έθιμά τους, ως αυτόπτης, και δίνει πληροφορίες για τις σχέσεις τους με τους γειτονικούς τους λαούς. Είναι αξιόπιστος ιστορικός, φαίνεται αμερόληπτος και δείχνει ανεκτικότητα προς τους θεωρούμενους τότε βαρβάρους.

Εκτός από ιστορία έγραψε και ρητορικές μελέτες και επιστολές. Το έργο του χρησίμευσε σαν πηγή στους κατοπινούς ιστορικούς όπως τον Προκόπιο. Χαρακτηρίζεται σαν σοφώτατος από τον συγγραφέα του Πασχάλιου χρονικού.

Από το έργο του σώζονται μόνο αποσπάσματα.

--- Πρόκειται για τον αρχηγό των Ούννων Αττίλα.

## Παραπομπές


## Βιβλιογραφία
* Αγνή Βασιλικοπούλου-Ιωαννίδου, *Η Βυζαντινή Ιστοριογραφία (324-1204) Σύντομη επισκόπηση*, Αθήνα

Κατηγορία:Βυζαντινοί ιστορικοί
Κατηγορία:Βυζαντινοί του 5ου αιώνα
Μπουγάτσα

Η **μπουγάτσα** είναι εδώδιμο αρτοσκεύασμα που χρησιμοποιεί το φύλλο με το οποίο φτιάχνονται πίτες ή αλλά σκευάσματα άρτου με ζύμη. Στην Ελλάδα την έφεραν Μικρασιάτες πρόσφυγες μετά τη Μικρασιατική Καταστροφή, κάνοντάς την ιδιαίτερα δημοφιλή στη Βόρεια Ελλάδα, ειδικά στις Σέρρες και στη Θεσσαλονίκη, που θεωρούνται φημισμένες για τη μπουγάτσα τους. Η δομή της μπουγάτσας είναι φύλλο - γέμιση - φύλλο. Ως γέμιση συνήθως χρησιμοποιείται κρέμα (στην νότια Ελλάδα ονομάζεται μπουγάτσα μόνο αν περιέχει αυτή την γέμιση) ή τυρί, αν και συναντάται και σε άλλες γεύσεις, όπως με κιμά, σπανάκι ή με κρέμα κακάο. Ο τρόπος κατασκευής και δομής αυτού του αρτοσκευάσματος την διαφοροποιεί από την κλασική πίτα και την καθιστά μοναδικό προϊόν με ξεχωριστά στοιχεία και γεύση σε σχέση με την πίτα, τα οποία έχουν αναγνωριστεί από έμπειρους σεφ και την επιστήμη του μάρκετινγκ, η τελευταία έχει διαφοροποιήσει τα προϊόντα πίτας και μπουγάτσας στα Σούπερ Μάρκετ. Για την κατασκευή της γίνεται πάντα χρήση τετράγωνου ταψιού γιατί μόνον αυτό εξυπηρετεί το σωστό δίπλωμα του φύλλου μπουγάτσας.
Το όνομά της προέρχεται από το ιταλικό *focacia/focaccia* (= τύπος ψωμιού ψημένο , (παραφθορά η αντίστοιχη τουρκική λέξη *πογάτσα* (poğaça = ζύμη).
[μικρογραφία|Προετοιμασία της μπουγάτσας σε ένα καφέ στην [Αθήνα.]]

## Βόρεια Ελλάδα
Στη Βόρεια Ελλάδα παραγγέλνεται συνήθως απλά σαν «μια με τυρί» ή «μια με κρέμα», μιας και αποτελεί δημοφιλή πρόχειρη τροφή, και σερβίρεται κομμένη σε κομμάτια μεγέθους μπουκιάς (και, η γλυκιά, πασπαλισμένη με ζάχαρη άχνη ή/και κανέλλα). Εκτός από τις δύο αυτές δημοφιλείς γεύσεις, υπάρχει ακόμα μπουγάτσα με κιμά, με σπανάκι, αλλά και σκέτη (σκέτο φύλλο, χωρίς γέμιση, η οποία σερβίρεται συνήθως πασπαλισμένη με κρυσταλλική ζάχαρη). Αν και οι κάτοικοι της νοτιότερης Ελλάδας μπερδεύουν συνήθως την μπουγάτσα με τυρί με την τυρόπιτα, πρόκειται για διαφορετική συνταγή μιας και διαφέρουν στο φύλλο που χρησιμοποιείται. 

## Νότια Ελλάδα
Στη Νότια Ελλάδα, παραγγέλνεται ως «τυρόπιτα ταψιού» (μπουγάτσα με τυρί) ή «μπουγάτσα» (μπουγάτσα με κρέμα) και σερβίρεται ολόκληρη.
Στην Νότια Ελλάδα μπουγάτσα αποκαλείται μόνο αυτή με "γέμιση" κρέμας διότι δεν γίνεται ο διαχωρισμός με βάση τον τύπο του φύλλου που χρησιμοποιείται.

## Τουρκία
Στην Τουρκία, η *πογάτσα* (τουρκ *Poğaça*) συνήθως έχει λιγότερη γέμιση από την μπουγάτσα που σερβίρεται στην Ελλάδα, και χαρακτηριστικά λείπει η χρήση οποιασδήποτε γλυκιάς γέμισης(κρέμα, κακάο κλπ.), παρά μόνο αλμυρή(τυρί, κιμάς).

## Ρεκόρ
Μπουγάτσα Θεσσαλονίκης, μήκους 2,5 μέτρων, με γέμιση τυρί και ρύζι, κέρδισε τις εντυπώσεις στο Παρίσι, στη διεθνή έκθεση Γεωργίας «Salon international de l' Agriculture», στα τέλη Φεβρουαρίου του 2008. Επίσης, τον Ιούνιο του 2008 παρασκευάστηκε στις Σέρρεςη μεγαλύτερη μπουγάτσα στον κόσμο, που μπήκε στο βιβλίο των ρεκόρ Γκίνες.

## Παραπομπές


## Εξωτερικοί σύνδεσμοι
* 
*  

Κατηγορία:Πίτες
Κατηγορία:Αρτοσκευάσματα
Κατηγορία:Ελληνική κουζίνα
Κατηγορία:Ελληνικά επιδόρπια
Κατηγορία:Τρόφιμα μαγειρεμένα στο φούρνο
Κατηγορία:Τρόφιμα με βάση το αβγό
Κατηγορία:Κάσταρντ κρεμώδη επιδόρπια
Κατηγορία:Πιάτα με γέμιση
Βαρομετρική παλίρροια

**Βαρομετρική παλίρροια** ονομάζεται το φαινόμενο της ημερήσιας μεταβολής της ατμοσφαιρικής πίεσης που παρατηρείται μέσα σε ένα 24ωρο στην επιφάνεια της Γης.

Το φαινόμενο αυτό καταγράφεται στο διάγραμμα του αυτογραφικού βαρόμετρου - Βαρογράφου.

Κατηγορία:Μετεωρολογικά φαινόμενα
Άρατος (αποσαφήνιση)

Με το όνομα **Άρατος** φέρονται τα ακόλουθα αρχαία ιστορικά πρόσωπα:
* Άρατος ο Κνίδιος: Ιστορικός Αλεξανδρινών χρόνων.
* Άρατος ο Κώος: Βουκολικός ποιητής.
* Άρατος ο Σικυώνιος: Ηγεμόνας της αρχαίας Σικυώνος.
* Άρατος ο νεότερος: Ηγεμόνας γιος του προηγουμένου.
* Άρατος ο νεότατος: Ηγεμόνας γιος του προηγουμένου, εγγονός του πρεσβύτερου.
* Άρατος ο Σολεύς: Αλεξανδρινός ποιητής, μαθηματικός, αστρονόμος και μετεωρολόγος.
* Άρατος Ιωάννης: Άρχων της Λακωνίας κατά τον 10ο αιώνα μ.Χ.

Επίσης με το αυτό όνομα φέρονται:
* Άρατος Ροδόπης: χωριό της Ροδόπης.
* Άρατος (Σελήνης): Σεληνιακός κρατήρας.
* Αράτειο ιερό: Αρχαίο ιερό της Σικυώνος.

Κατηγορία:Αποσαφηνίσεις ονομάτων
Μέλφι

Η **Μέλφι** (ιταλικά: *Melfi*) είναι πόλη που βρίσκεται στον νότο τηςΙταλίας, στην περιοχή της Μπαζιλικάτα (Basilicata) κοντά στη Νάπολη. Ο πληθυσμός της είναι περί τους 20.000 κατοίκους. Η ορεινή αυτή πόλη, πάνω στο όρος Βούλτουρε (monte Vulture), βρίσκεται σε απόσταση είκοσι χιλιομέτρων από την θάλασσα και σε υψόμετρο 700 μέτρων από την επιφάνειά της.

Είναι μια πόλη αρχαία, η οποία μπήκε στην ιστορία από τους Νορμανδούς και πιο συγκεκριμένα από τον αυτοκράτορα Φρειδερίκο B'. Αυτός έχτισε τείχος γύρω από την πόλη -το οποίο είναι και το πιο σημαντικό μνημείο της πόλης- και την κατέστησε σημαντικό κέντρο του Ιταλικού Νότου κατά τον 13ο με 14ο αιώνα. Αλλά μνημεία είναι ο καθεδρικός ναός της πόλης στον οποία βρίσκονται τα οστά του Αγίου Αλεξάνδρου. Στο πάρκο της πόλης βρίσκεται ένα άγαλμα του προέδρου της Δημοκρατίας Φραντσέσκο Σαβέριο Νίττι. 

Πολύ γνωστή είναι και η "σαρκοφάγος του Μέλφι", μικρασιατικής παραγωγής, η οποια εκτίθεται ιστορικό μουσείο του Μέλφι, το οποίο στεγάζεται στο κάστρο του Φρειδερίκου Β'. Η επιφάνειά της διαιρείται σε διάχωρα, που έχουν τη μορφή μικρού ναΐσκου, δεν έχουμε μία συνεχή παράσταση. Η σαρκοφάγος χρονολογήθηκε την εποχή του Μάρκου Αυρηλίου (161-180) με βάση την κεφαλή της κεκλιμένης μορφής του καλύμματος.

Σήμερα στην πόλη βρίσκεται εργοστάσιο της Φίατ, αλλά η πλειονότητα του πληθυσμού ασχολείται με την αγροτική παραγωγή. Οι Μελφιτάνοι είναι υπερήφανοι για τα κάστανα, το ελαιόλαδο και το κρασί της πόλης που ονομάζεται *αλιάνικο* (aglianico). Η ομάδα ποδοσφαίρου παίζει στην τρίτη ιταλική κατηγορία (serie C). Τα χρώματα της πόλης είναι το Κίτρινο και το Πράσινο.

Κατηγορία:Πόλεις των Βασιλικάτων
Κατηγορία:Αρχαίες πόλεις της Ιταλίας
Φιλαδέλφεια

Το όνομα **Φιλαδέλφεια** μπορεί να αναφέρεται στις εξής τοποθεσίες:

* Φιλαδέλφεια Κάτω Αιγύπτου
* Φιλαδέλφεια (Πενσυλβάνια)
* Φιλαδέλφεια (Ιλινόι)
* Φιλαδέλφεια (Ιντιάνα)
* Φιλαδέλφεια (Μισισίπι)
* Φιλαδέλφεια (Μιζούρι)
* Φιλαδέλφεια (Νέα Υόρκη)
* Φιλαδέλφεια (Τενεσί)
* Φιλαδέλφεια (Μικρά Ασία)
* Φιλαδέλφεια (σημερινό Αμμάν)
* Νέα Φιλαδέλφεια
* Νέα Φιλαδέλφεια Θεσσαλονίκης 
Επίσης μπορεί να αναφέρεται στη ''Φιλαδέλφεια'' (ταινία).
Τέλος, μπορεί να αναφέρεται στην εμπορική ονομασία τυριού-κρέμα.
Μάλχος (ιστορικός)

Ο **Μάλχος** είναι Βυζαντινός ιστορικός, που έζησε τον 5ο αιώνα.

Γεννήθηκε στη Φιλαδέλφεια της Παλαιστίνης, αλλά έζησε στην Κωνσταντινούπολη. Όπως μαθαίνουμε από τον πατριάρχη Φώτιο ήταν δάσκαλος της ρητορικής. Είναι γνωστό επίσης ότι ήταν Χριστιανός.

Έγραψε τα *Βυζαντιακά* σε επτά βιβλία, όπου συνεχίζει το ιστορικό έργο του Πρίσκου φτάνοντας την εξιστόρηση μέχρι το 480. Ο Φώτιος επαινεί το ύφος του έργου του και αναφέρει ότι ο Μάλχος ξεκινούσε την εξιστόρηση των γεγονότων από το 433. Η Σούδα όμως αναφέρει, ότι ο Μάλχος εξιστορεί τα γεγονότα από όταν ήταν αυτοκράτορας ο Κωνσταντίνος ο Μέγας (324 - 337) και μέχρι τον Αναστάσιο (491 - 518).

Από το έργο του σώζονται μόνο μικρά αποσπάσματα.

## Βιβλιογραφία
* Αγνή Βασιλικοπούλου-Ιωαννίδου: *Η Βυζαντινή Ιστοριογραφία (324-1204) Σύντομη επισκόπηση*, Αθήνα

Κατηγορία:Βυζαντινοί ιστορικοί
Κατηγορία:Βυζαντινοί του 5ου αιώνα
Υψηλά ισλανδικά

Τα **υψηλά ισλανδικά (Háfrónska)** αποτελούν μία υπερκαθαρολογική μορφή των νέων ισλανδικών. Πήραν το όνομά τους από τα "høgnorsk" (υψηλά νορβηγικά), μία συντηρητική μορφή της νορβηγικής γλώσσας. Η λέξη "frónska" προέρχεται από το "frón", ποιητικό όνομα της Ισλανδίας, το οποίο ήταν ένα από τα ονόματα της Γης που αναφέρονται στην Πεζή Έντα. 

Στα υψηλά ισλανδικά προσδίδεται έμφαση κυρίως στην “málgjörhreinsun” (υπερκαθαρολογία), την πιο ακραία μορφή γλωσσικής καθαρολογίας. Ο Πέτουρ Θορστέινσον είναι ο πρόεδρος του κινήματος υψηλής ισλανδικής γλώσσας, το οποίο έχει ως σύμβολο ένα ανάποδο Μγιόλνιρ με σταυρό. Η συγκεκριμένη γλώσσα δεν έχει κανένα επίσημο κύρος στην Ισλανδία.

## Εξωτερικοί σύνδεσμοι
* Κέντρο Υψηλής ισλανδικής γλώσσας.

Ισλανδική γλώσσα, Υψηλή
Ισλανδική γλώσσα, Υψηλή
Πέμπτη φάλαγγα

**Πέμπτη φάλαγγα** ονομάζεται η εντός πολιορκημένης πόλης, ή και εμπόλεμης χώρας γενικότερα, εκδηλωθείσα προπαγάνδα επ΄ ωφελεία του εχθρού. Αυτή η προπαγάνδα μπορεί να είναι εγχώριος (εσωτερική) ή να προέρχεται απευθείας εκ του εχθρού (εξωτερική). Επίσης εκδηλώνεται ποικιλοτρόπως, με οποιοδήποτε μέσο μπορεί να υπονομεύσει το φρόνημα ή και την ικανότητα των αμυνομένων, ήτοι από δολιοφθορά μέχρι απλή διασπορά ψευδών ειδήσεων π.χ. ραδιοφωνικές ανακοινώσεις ή έντυπες προτροπές (φέιγ-βολάν). Ο όρος χρησιμοποιείται συχνά σε πολιτικούς λόγους, συνήθως καταχρηστικά και καθ' υπερβολή. Ο όρος εμφανίζεται συχνά σε θεωρίες συνωμοσίας.

## Οι ιστορικές καταβολές του όρου
Ο όρος χρησιμοποιήθηκε για πρώτη φορά στα τέλη του 1936, κατά τον Ισπανικό Εμφύλιο, από τον Εμίλιο Μόλα, στρατηγό των Εθνικιστών, ο οποίος σε ερώτηση δημοσιογράφου για την τακτική του κατά την πολιορκία της Μαδρίτης, όταν οι τέσσερις φάλαγγες οι οποίες διοικούσε πλησίαζαν προς την πόλη, απάντησε πως μια «πέμπτη φάλαγγα» από κατοίκους της Μαδρίτης, οπαδούς της πλευράς του, θα υποστήριζε τις κινήσεις του και θα υπονόμευε τους Δημοκρατικούς μέσα από την πόλη. Κατ' άλλους, η φράση αυτή αποδίδεται στον στρατηγό Χοσέ Ενρίκε Βαρέλα.
Πιο συγκεκριμένα ο όρος χρησιμοποιήθηκε στον ισπανικό εμφύλιο, περιγράφοντας κατά κύριο λόγο ένα σύνολο από περίπου 20 οργανώσεις που δρούσαν εντός της Μαδρίτης την περίοδο της πολιορκίας της πόλης, και δευτερευόντως σε άλλες μεγάλες πόλεις της χώρας. Ο σκοπός εκείνης της δήλωσης ήταν προπαγανδιστικός, με στόχο να διασπείρει την αμφιβολία ανάμεσα στις τάξεις των υπερασπιστών της Ισπανικής πρωτεύουσας. Ως απάντηση στον κίνδυνο της Πέμπτης Φάλαγγας η Δημοκρατική πλευρά δημιούργησε το 1937 τη μυστική στρατιωτική υπηρεσία *Servicio de Información Militar* (SIM), η οποία όμως στράφηκε και κατά πολιτικών αντιπάλων του κυβερνώντος κόμματος, κυρίως του τροτσκιστικού κόμματος *POUM*. 

## Επιρροή του όρου
Σύμφωνα με τον ιστορικό Όλεγκ Χλεβνιούκ (*Ο Μεγάλος Τρόμος*) η φράση επηρέασε τον ηγέτη της ΕΣΣΔ Ιωσήφ Στάλιν, ο οποίος, την ίδια χρονική περίοδο, θεωρώντας ότι το οικονομικό πρόβλημα της Σοβιετικής Ένωσης είχε προκύψει λόγω δράσης «εσωτερικών εχθρών», εξαπέλυσε μια τρομακτική εκκαθαριστική επιχείρηση εναντίον των αντιφρονούντων, που είχε σαν αποτέλεσμα περίπου 700.000 άνθρωποι να χάσουν τη ζωή τους τη διετία 1936-1938 εντός της Σοβιετικής επικράτειας, κατηγορούμενοι για συνεργασία με ξένες μυστικές υπηρεσίες.  

Ο Έρνεστ Χέμινγουεϊ, πολεμικός ανταποκριτής εκείνον τον καιρό στη χώρα, χρησιμοποίησε τον όρο ως τίτλο του μοναδικού ολοκληρωμένου θεατρικού του έργου (*Η Πέμπτη Φάλαγγα*), το οποίο περιλαμβάνεται στη συλλογή *«Η πέμπτη φάλαγγα και οι πρώτες σαράντα εννιά ιστορίες» (The Fifth Column and the First Forty-Nine Stories)*.

## Παραπομπές


Κατηγορία:Εμφύλιοι πόλεμοι
Κατηγορία:Προπαγάνδα
Κατηγορία:Τεχνικές ψυχολογικού πολέμου
Ζαννίνο

Ο **Γιάννης Παπαδόπουλος**, (Γαλατάς Κωνσταντινούπολης, 21 Αυγούστου 1923 – Αθήνα, 27 Μαΐου 1995) γνωστός ως **Ζαννίνο**, ήταν Έλληνας ηθοποιός του θεάτρου και του κινηματογράφου, διακρινόμενος σε δεύτερους ρόλους.

## Βιογραφία
Ήταν γιος του Θεόφιλου Παπαδόπουλου και της Σοφίας και κατά τα χρόνια του ξεριζωμού ήλθε με τους γονείς του στην Ελλάδα και εγκαταστάθηκε στη Δραπετσώνα στον Πειραιά. Από το 1937 που πέθανε ο πατέρας του, ο μικρός αλλά εύσωμος Γιάννης προσπαθεί να βρει δουλειά και να φροντίσει τη μητέρα του. Την περίοδο εκείνη προσλήφθηκε ως χορευτής στα μπαλέτα Ραμασόφ που έδιναν παραστάσεις σε διάφορα κέντρα «καφέ-σαντάν» της εποχής. Σε μία από εκείνες τις παραστάσεις στη Μάνδρα του Αττίκ, στις αρχές της δεκαετίας του 1940, όταν ο ίδιος ο Αττίκ τον ρώτησε πως τον λένε, απάντησε *Γιάννης*, η διευθύντρια όμως του μπαλέτου Σοφία Ραμαζώφ τον αποκαλούσε *Νίνο* και τότε ο Αττίκ είπε «*Τι Γιάννης και αηδίες. Γιάννης δηλαδή Ζαν, Ζαν και Νίνο ίσον Ζαννίνο. Έτσι θα σε παρουσιάσω*». Από τότε έμεινε το καλλιτεχνικό αυτό ψευδώνυμο τόσο για τον ίδιο όσο και για τη μετέπειτα γυναίκα του και την κόρη του. 

Η καλλιτεχνική καριέρα του Ζαννίνο υπήρξε λαμπρή τόσο στον ελληνικό κινηματογράφο, ακόμη και στον αμερικάνικο, έχοντας συμμετοχή στην ταινία *[[Το Εξπρές του Μεσονυχτίου (ταινία)|Το εξπρές του μεσονυχτίου]]*, όσο και στο θέατρο, ακόμη και στην τηλεόραση. Ο Ζαννίνο ήταν αυτός που ανέδειξε στο θέατρο τον Χάρρυ Κλυνν (κατά κόσμον Βασίλη Τριανταφυλλίδη).

Το 1951 γεννήθηκε η κόρη του, Σόφη Ζανίνου, η οποία κράτησε το καλλιτεχνικό όνομα του πατέρα της σαν επώνυμο και ασχολήθηκε κι αυτή με την ηθοποιία.

Κηδεύτηκε στο νεκροταφείο της Κηφισιάς Αττικής.

## Φιλμογραφία

## Βιντεοταινίες

## Τηλεοπτικές εμφανίσεις

## Παραπομπές

## Εξωτερικοί σύνδεσμοι
* 

* 

Κατηγορία:Έλληνες χορευτές
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Κατηγορία:Κωνσταντινουπολίτες Έλληνες
Κρυπτοτσικνιάς

Ο **Κρυπτοτσικνιάς** (*Ardeola ralloides*) είναι υδρόβιο καλοβατικό πτηνό της οικογένειας των Ερωδιιδών. 
## Περιγραφή
Είναι ένας μικρόσωμος ερωδιός με μήκος 44-47 εκ. άνοιγμα φτερών 80-92 εκ. και βάρος 250-370 γρ. Δεν υπάρχει διμορφισμός μεταξύ των δύο φύλων ούτε όσον αφορά το μέγεθος ούτε και τα υπόλοιπα χαρακτηριστικά. Έχει κοντό λαιμό και πόδια σε σύγκριση με τους υπόλοιπους ερωδιούς. Ο χρωματισμός των ενήλικων είναι εντυπωσιακός, το κεφάλι, ο λαιμός και το πάνω μέρος της πλάτης είναι ανοιχτό κιτρινοκόκκινο καφέ, το ίδιο χρώμα έχουν και τα καλυπτήρια των φτερών. Το κάτω μέρος της πλάτης, η κοιλιά, τα φτερά και η ουρά είναι λευκά. Το ράμφος είναι κίτρινο με την άκρη μαύρη ενώ και τα πόδια είναι κίτρινα. Κατά την περίοδο της αναπαραγωγής αποκτά ένα έντονο ξανθοκόκκινο χρώμα ενώ τα λευκά μέρη του δεν αλλάζουν χρώμα, το ράμφος γίνεται γαλάζιο, με την άκρη πάντα μαύρη, και τα πόδια παίρνουν ροζ απόχρωση. Το κεφάλι του στολίζεται με μακριά φτερά κοκκινωπού και μαύρου χρώματος που φτάνουν μέχρι τους ώμους του. Τα νεαρά μοιάζουν με τα ενήλικα κατά την μη αναπαραγωγική περίοδο

## Βιολογία
Ο **Κρυπτοτσικνιάς** (*Ardeola ralloides*) είναι ένας μοναχικός ερωδιός αν και δεν είναι σπάνιο να τον δούμε σε μικρές ομάδες και είναι συνηθισμένο να βρίσκεται παρέα με άλλα είδη της οικογένειας. Δεν είναι θορυβώδες πουλί και η φωνή του ακούγεται μόνο κατά την περίοδο της αναπαραγωγής. Κατά τη διάρκεια της ημέρας παραμένει στην βλάστηση και βγαίνει αργά το απόγευμα τις ώρες κοντά στη δύση για να κυνηγήσει. Τρέφεται με βατράχια, που είναι και η αγαπημένη του τροφή, έντομα και μικρά ψάρια, όλα μικρού μεγέθους. Κατά την περίοδο της αναπαραγωγής, που στην Ελλάδα είναι μεταξύ Μαΐου και Ιουλίου, δημιουργούνται τα ζεύγη που χτίζουν την φωλιά τους σε θάμνους και δέντρα συνήθως μαζί με άλλα είδη ερωδιών. Εκεί το θηλυκό γεννά 4-6 γαλαζοπράσινα αυγά, στην Αφρική περιορίζονται σε 2-3, όπου και τα κλωσσάει μαζί με το αρσενικό για 22-24 μέρες, στη Μαδαγασκάρη μόνο για 18. Όταν βγουν τα μικρά τα αναθρέφουν και οι δύο γονείς. Τα μικρά πετούν ύστερα από 40 ημέρες ενώ γίνονται ανεξάρτητα μετά από 7 εβδομάδες περίπου.

## Βιότοπος
Του αρέσουν οι περιοχές που έχουν γλυκά νερά με μικρό βάθος και πλούσια βλάστηση στις όχθες. Μπορούμε να το συναντήσουμε στις όχθες λιμνών, ποταμών, έλη, κανάλια, στα δέλτα των ποταμών, σε ρυζοχώραφα και υγρά λιβάδια
## Γεωγραφική εξάπλωση
Είναι ένα είδος που το βρίσκουμε στην νότια Ευρώπη, τη βόρειο Αφρική και στην κεντρική Ασία κατά τους θερινούς μήνες, εξαίρεση αποτελεί το Δέλτα του Νείλου που τον βρίσκουμε όλο το χρόνο όπως και στην Αφρική νότια της Σαχάρας και στη νότια Ασία. Στην Ελλάδα έρχεται τον Μάρτιο και αναπαράγεται στη λίμνη της Καστοριάς, Στις Πρέσπες, στον Αμβρακικό κόλπο, στην Λίμνη Κερκίνη, στο δέλτα Αξιού και στη λίμνη Μητρικού. Κατά την μετανάστευση μπορούμε να τον συναντήσουμε σε όλη τη χώρα

## Υποείδη
## Εξωτερικοί σύνδεσμοι
* Φωτογραφίες
* Φωτογραφίες
* Φωτογραφίες

Κατηγορία:Ερωδιίδες
Κατηγορία:Πτηνά της Ευρώπης
Κατηγορία:Πτηνά της Ελλάδας
Φάλαγγα φιλελλήνων

Η ιστορική «**Φάλαγγα των φιλελλήνων**» συγκροτήθηκε από εθελοντές Ιταλούς φιλέλληνες που προσήλθαν στην Ελλάδα κατά τον πόλεμο του 1897 υπό την αρχηγία του Αμιλκάρε Τσιπριάνι που αποτελούσε ξεχωριστό εκστρατευτικό σώμα δυνάμεως 70 ανδρών.

Η φάλαγγα αυτή έλαβε μέρος στον Ελληνοτουρκικό πόλεμο του 1897 ιδίως στη μάχη του Δομοκού όπου μετά τον τραυματισμό του αρχηγού της Τσιπριάνι αυτή αποσυντέθηκε και κατά την επακόλουθη υποχώρηση διαλύθηκε.

Κατηγορία:Στρατιωτικοί σχηματισμοί της Ελλάδας
Κατηγορία:Ελληνοτουρκικός πόλεμος (1897)
Κατηγορία:Ιταλοί φιλέλληνες
Κατηγορία:Στρατιωτικοί σχηματισμοί της Ιταλίας
Πανεπιστημιακή φάλαγγα

Με την ονομασία **Πανεπιστημιακή φάλαγγα** φερόταν ειδικό σώμα, στρατιωτικά συγκροτούμενο, από φοιτητές και καθηγητές του Πανεπιστημίου Αθηνών για τη τήρηση της τάξης μετά τις ταραχές που είχαν σημειωθεί στη πρωτεύουσα αμέσως μετά την αποχώρηση του βασιλιά Όθωνα. Ιδρύθηκε με απόφαση της τότε προσωρινής κυβέρνησης που εκδόθηκε στις 8 Δεκεμβρίου του 1862, επί πρυτανείας Κωνσταντίνου Φρεαρίτη. Σύμφωνα δε με το ΚΒ΄ ψήφισμα της Β΄ Εθνικής συνέλευσης η πανεπιστημιακή φάλαγγα συγκροτήθηκε ως μέρος της τότε εθνοφυλακής και ο αρχηγός της θα εκλέγονταν με ψηφοφορία από τους αξιωματικούς και φοιτητές της φάλαγγας. 

Στη φάλαγγα εκείνη κατατάχθηκαν όλοι οι τότε φοιτητές, αρχικά 612 τον αριθμό, υπό την ανώτατη διοίκηση του αξιωματικού του πεζικού Ιωάννη Ζουμπούλη. Σχηματίσθηκαν έτσι 5 λόχοι από 120 άνδρες έκαστος με λοχαγούς καθηγητές του Πανεπιστημίου. Αργότερα προστέθηκε ένας ακόμη λόχος φθάνοντας σε 840 ένοπλους φοιτητές. Ο δε οπλισμός τους είχε δωρηθεί από τον Δ. Βερναρδάκη, οι δε δαπάνες εξάρτυσης, στρατωνισμού και συσσιτίων είχαν αναληφθεί από το ταμείο του Πανεπιστημίου.

Η φάλαγγα αυτή είχε αναλάβει την ένοπλη φρούρηση της πόλης της Αθήνας και ειδικότερα των υπουργείων και λοιπών δημοσίων καταστημάτων καθώς και του κτιρίου της Εθνοσυνέλευσης (Παλιά Βουλή). Όταν μετά την εγκαθίδρυση του βασιλέως Γεωργίου Α' αποκαταστάθηκε η τάξη, η φάλαγγα αυτή διαλύθηκε, με απόπειρες όμως επανασύστασής της το 1873, όπου έλαβαν χώρα βίαιες σκηνές στη δημιουργία "Οργανισμού Πανεπιστημιακής Φάλαγγας" και κανονισμού άσκησης των φοιτητών στα όπλα, και το 1875 που επανήλθε το αυτό, που όμως ναυάγησαν.

Όταν το 1879 καθορίσθηκε με νόμο η γενική στρατολογία έπαυσε πλέον να γίνεται λόγος για πανεπιστημιακή φάλαγγα.
## Πηγές
*"Νεώτερον Εγκυκλοπαιδικόν Λεξικόν Ηλίου" τομ.15ος, σελ. 402

Κατηγορία:Εθνικό και Καποδιστριακό Πανεπιστήμιο Αθηνών
Κατηγορία:Νεότερη ιστορία της Ελλάδας
Κατηγορία:Ιστορία της Αθήνας
Κατηγορία:Στρατιωτικοί σχηματισμοί της Ελλάδας
Φάλαγγα Ελληνισμού

Η **Φάλαγγα Ελληνισμού** συγκροτήθηκε το 1897 από την φοιτητική εταιρεία «Ελληνισμός». Την αποτελούσαν περίπου 100 φοιτητές υπό τον λοχαγό πυροβολικού Εμμανουήλ Ζυμβρακάκη. 

Η φάλαγγα αυτή συμμετείχε στις πολεμικές επιχειρήσεις του υπό τον Συνταγματάρχη Τιμ. Βάσσο αποβατικού σώματος στην Κρήτη.

Η Φάλαγγα Ελληνισμού διαλύθηκε αμέσως μετά την αποχώρηση του ελληνικού στρατού από την Κρήτη.

## Σημείωση
* Προσπάθεια αναβίωσής της, από εθελοντικό σώμα κυρίως Κρητών, έγινε πρόσφατα προς βοήθεια της Σερβίας.

Κατηγορία:Νεότερη ιστορία της Ελλάδας
Κατηγορία:Ελληνοτουρκικός πόλεμος (1897)

Κατηγορία:Κρητική Επανάσταση (1895-1898)
Κατηγορία:Στρατιωτικοί σχηματισμοί της Οθωμανικής Αυτοκρατορίας